# Recueil général et complet des fabliaux des 13e et 14e siècles/XLIII
### XLIII DE L’OUSTILLEMENT

1 Homme qui se marie Moult par fet grant folie ; S’il n’est si estorez Et de pain et de blez 5Et de fuerre et de paille Que nule rien n’i faille, Tost en est assotez Et de la gent blasmez. Li prestres del moustier 10Li demaine dangier ; Si voisin ensement En parolent savent. Se de plege a mestier, Nus ne li veut aidier, 15Et, se il n’a que prendre, Tant a il mains à rendre. Si le plege à envis Li granz et li petis, Et, se il se corouce 20Et sa fame regrouce,
Maudient l’assamblée ; Or sont à la meslée. Si venist miex, ce croi, Que chascuns fustpar soi. 25﻿Or vous vueil aconter Com se doit estorer Homme qui fame prent. Sachiez tout vraiement Qu’il li covient meson, 30Et bordel et buiron ; En l’un mete son grain Et en l’autre son fain, Et en la tierce maingne. Que riens ne li soufraingne, 35Si li covient fouier Et la busche el buchier, Et le bacon au feste ; S’en menjust à la feste. Si n’envoit mie au vin, 40Mès chascun jor matin Envoit à la fontaine Por une buire plaine ; De cele boive assez Qu’il ne soit enyvrez ; 45Tost est d’avoir delivre Home qui trop s’enyvre. Se li covient les feves Et les chois et les reves, Et aus et porions. 50Et civos et oingnons,
Et la cuve à baingnier, Charrete à charrier Et sele charretiere, Et forrel et dossiere, 55Trais et avaléoire, Panel et menéoire, Crameillie de fer Et craisset en yver. Se li covient trepier, 60Et paiele et andier, Et le pot et la louce Où la purée grouce, Le graïl et le croc A trere de son pot 65La char, quant ele ert quite, Qu’il ne s’arde ne cuise, Tenailles et soufiet A fere son fouet. Mortier et molinel, 70Et pilete et pestel. Se li covient coingnie Trenchant et enmanchie, Doléoire et cisel Esmolu de novel, 75Besague d’acier, Tarere por percier. Fers à fere mortoise Et en pierre et en boise, La lingne et le compas. 80Ice n’est mie gas,
Et se li covient roisne Et canivet et foisne, Et engin à peschier, Et au col le panier 85A metre son poisson, Quant il en a foison. Puis le covient armer, Por sa terre garder, Coterele et hiaumet, 90Maçuele et gibet, Arc et lance et espée, Se vient à la meslée ; Au chevès soit couchie L’espée enrœillie 95Qu’il n’ait soing d’estoutie Ne d’esmovoir folie ; Tost est .I. homme mort, Soit à droit, soit à tort, Par une saietele ; 100Tele oevre n’est pas bele Par petite achoison, Ce nous dit la reson. Si ait son viez escu A la paroit pendu, 105Por ce, se il n’est bel Acesmez de novel, N’est il mie mains durs, De ce sui toz seürs ; A son col le doit pendre 110Por sa terre desfendre.
Mès gart qu’il ne soit mie
Devant à l’escremie,
Quar il feroit que fols,
S’il ert aus premiers cops ;
115Tels vient aus primerains,
S’il ert des daarrains
Qu’il n’i perdist jà rien ;
De ce savons nous bien.
Toz jors soit en porpens
120De revenir par tens,
S’il puet, à sa meson,
Et si ait son gaignon
Si afetié et duit
Que il n’abait par nuit
125Se il ne set por qoi,
Ainçois se tiengne qoi.
Et se li covient huches,
Et corbeillons et cruches.
Le chat aus soris prendre
130Por les huches desfendre.
Et le banc el fouier
Et la table à mengier.
Se li covient en haut
Le chasier sus le baus
135Aus frommages garder,
Et l’eschiele à monter,
Trepier et chauderon
A brasser son boillon.
Quant ce revient au tens
140En Quaresme ès Avens
Et si reface en Mars Assez cueillir des hars A la charrue joindre ; L’aguillon au buef poindre 145N’i doit estre oubliez, Et port, comme senez, Par derrier son crepon, Ou sarpe ou faucillon A ses hars detrenchier. 150Se il en a mestier, Besche ou hache d’acier Aus busches esracier ; Tout traie à gaaignage, Si fera moult que sage. 155Et si li covient herche, La civiere et la fesche, Le sarcel enhanter Por les chardons oster. Se li covient faucille. 160Et alesne et estrille, Coutel à pain taillier, Et la jarce d’acier, La keus et le fuisil A aguisier l’ostil, 165Les aguilles poingnanz Et les forces trenchanz, Sollers et estivaus. Et chauces et housiaus, Cotele et sorcotel, 170Chaperon et chapel
Corroie et couteliere, Et borse et aumosniere, Et moufles bien cuiries, De novel afeties, 175A espines cueillir Por son Seignor servir Por fere heriçon Tout entor sa meson. Puis ait pendu au laz 180Le trible et le saaz, Chaelit à gesir, Et la met à pestrir. Se li covient le four Et les forchons entour ; 185S’il a la barbe uslée, N’en face jà posnée, Mès soit de bele here Et face bele chiere, Quar bon est le mestier 190Où l’on puet gaaignier. Se li covient sauniere, A son feu par derrière Toraille à brais sechier. Ne li doit anoier 195De lui bien estorer, Quar il en doit prester A son voisin sovent, Se besoing le sorprent, Les pilons et la pile, 200Nel tenez pas à guile,
Le sac et le boissel, Le van et le rastel, Picois, coingnie et pele. Se la mesons est tele, 205A il de plus mestier A son Seignor aidier ? Oil, par le mien chief. Encore i a plus grief, Quar, se il ne l’avoit, 210Querre li covendroit Hanas et escueles, Et platiaus et foisseles, Granz gates et menues ; Por ce, s’el sont fendues. 215Ne les get en puer mie, Quar ce seroit folie. Le bers face devant, Ainz que naisse l’enfant, Doit il estre tout plain 220De drapiaus et d’estrain, Et, se ce est vallet, Se li quiere .I. auget Por baingnier estendu. Si est ainçois creü, 225Et, se c’est baisselete, Se li quiere minete. Si sera miex fornie, Quar ce est la mestrie. Et, se il bien li plaist. 230Si porchast, que il ait
Viaus, une vache à lait, Qu’il nel mete en delait A l’enfant alaitier, Quant il en a mestier ; 235Quar, se saouls n’estoit, Toute nuit ploerroit, Si toudroit le dormir, Quant s’iroient gesir Toz ceus de la meson 240D’entor et d’environ, Et l’endemain l’ouvraingne ; Ice n’est pas gaaingne. ﻿Por ce di je souvent Et faz sermonement 245Que li fol se chastient Quant li sage lor dient : Homme qui fame prent, S’il n’a estorement, N’est ja tenuz por sage 250A poissant ne à large ; Quar, se il n’a que prendre. Tant a il mains à rendre. N’a garde de larron Qu’il li brist sa meson. 255Ne que par nul engien Li toille nule rien. Por ce n’ai je que fere De nule rien atrere.
* ↑ XLIII. — De l’Oustillement au villain, p. 148. A. — Paris, Bibl. nat., Mss. fr. 837, fol. 119 v$^o$ à 121 r$^o$. B. — Paris,» Bibl. nat.,» Mss. fr.»1593, fol. 212 r$^o$ à 213 v$^o$. Publié d’après le ms. A, par Monmerqué, Paris, Silvestre, 1833, et dans la Revue historique de l’ancienne langue française, janvier 1877, p. 18-30.
* ↑ Vers 2 — Moult par fet. B, Si fet molt.
* ↑ 3 — si. B, bien.
* ↑ 4 — Et de pain. B, D’avoinne.
* ↑ 9 — del. B, au.
* ↑ 10 — Li. B, L’en.
* ↑ 11-12 — Ces deux vers sont placés dans B avant le vers 9.
* ↑ 12 — souvent, lisez savent.
* ↑ 13 — de plege. B, d’aïde.
* ↑ 15-18 — Ces vers manquent dans B.
* ↑ 16 — moins, lisez mains.
* ↑ 21-22 — Ces vers sont intervertis dans B.
* ↑ 22 — Or. B, Lors.
* ↑ 23 — Si. B, Or.
* ↑ 27 — Homme. B, Li hons.
* ↑ 28 — B, S’il n’a estoremant.
* ↑ 29 — Qu’il. B, Il.
* ↑ 31-32 — B : L’une à metre son frein Et l’autre son estrain.
* ↑ 35 — B, Et le bief ou grenier.
* ↑ 36 — el. B, ou.
* ↑ 39 — Si n’envoit. B, Et ne voist.
* ↑ 41 — Envoit. B, S’envoist.
* ↑ 42 — buire. B, cruche.
* ↑ 43 — boive. B, boine.
* ↑ 45-46 — B : Car li hons qui s’enyvre Est tost d’avoir delivre.
* ↑ 47 — les. B, des.
* ↑ 48 — B, Des choleiz et des reves.
* ↑ 51 — li, lisez la.
* ↑ 52 — à charrier. B, et charretier.
* ↑ 56 — Penel. B, Banel. — meneoire. B, menjoire.
* ↑ 58 — craisset. B, grassot.
* ↑ 59-60 — Ces deux vers manquent dans B.
* ↑ 62 — la. B, sa.
* ↑ 65 — ale, lisez ele.
* ↑ 75 — B, Et besagu d’acier.
* ↑ 80 — Ice n’est. B, Nel tenez.
* ↑ 82 — foisne. B, soisne.
* ↑ 83 — B, La trugle pour peschier.
* ↑ 84 — au col. B, avec.
* ↑ 85 — A metre. B, Pour metre.
* ↑ 87 — Puis. B, Si.
* ↑ 88 — sa. B, la.
* ↑ 89 — hiaumet. B, harmet.
* ↑ 90 — Macuele. B, Et maçue.
* ↑ 91 — et espée. B, enfumée.
* ↑ 92 — B, Qu’il n’ait soing de meslée.
* ↑ 93 — Au chevès soit. B, Avec lui ait.
* ↑ 95 — B, Qu’il ne preigne estoutie.
* ↑ 96 — d’esmovoir. B, de feire.
* ↑ 97 — home, lisez homme.
* ↑ 98 — soit. B, ou.
* ↑ P. 151, l. 19, sajetele, lisez saietele.
* ↑ 100 — oeuvre, lisez oevre.
* ↑ 101-102 — Ces deux vers manquent dans B.
* ↑ 103 — Si. B, Puis.
* ↑ 104 — la. B, sa.
* ↑ 106 — Acesmez. B, Esmoluz.
* ↑ 110 — sa. B, la.
* ↑ 111 — Mès. B, Mès et. — Ce vers ne vient dans B qu’après le vers 112 qui se lit ainsi : Quant il vient ost banie.
* ↑ 113-114 — Ces deux vers sont intervertis dans B.
* ↑ 114 — S’il ert. B, Devant.
* ↑ 116 — dus, lisez des. — B, Se il venist derreins.
* ↑ 117 — « ja » manque dans B.
* ↑ 118 — B, Ce savez vous luit bien.
* ↑ 121 — S’il. B, Se il. — « sa » manque dans B.
* ↑ 126 — B, Ainz se tiegne tout coi.
* ↑ 127 — Et se. B, Se. — huches. B, des huches.
* ↑ 128 — cruches. B, ruches.
* ↑ 131 — B, Le banc et le foier.
* ↑ 132 — Et la table. B, Et la trible.
* ↑ 137 — Trepier. B, Tonnel.
* ↑ 139 — revient, B, vient.
* ↑ 144 — au buef. B, as bues.
* ↑ 145 — N’i. B, Ne.
* ↑ 146 — B, Et voist touz jourz à pié.
* ↑ 147 — « Par » manque dans B. — son. B, sur le.
* ↑ 148 — Ou et ou. B, Et et et.
* ↑ 151-152 — Ces deux vers manquent dans B.
* ↑ 153 — traie. B, tourne.
* ↑ 155 — B, A blez covrir en terre.
* ↑ 159 — Se. B, Si.
* ↑ 162 — B, La jarce pour seignier.
* ↑ 165-166 — Ces deux vers sont intervertis dans B.
* ↑ 166 — trenchanz. B, taillans.
* ↑ 167 — B, Et solers à noiaux.
* ↑ 169 — B, Cotel et couteliere.
* ↑ 170-171 — Ces deux vers manquent dans B.
* ↑ 172 — B, Corroie et aumosniere.
* ↑ 177 — Por. B, A.
* ↑ 180 — trible. B, crible.
* ↑ 182 — pestrir. B, pretir.
* ↑ 184 — forchons. B, furgons.
* ↑ $^{et}$ 187-188 et 191-192 — Ces quatre vers manquent dans B.
* ↑ 193 — B, Toaille à blé senier.
* ↑ 195 — lui bien. B, soi à.
* ↑ 200 — Nel. B, Non.
* ↑ 202 — rastel. B, rasel. — Après ce vers, B ajoute: La fourche et le flael Et rabot et rastel ; Si li covient balai, Pourquoi le celerai ?
* ↑ 203 — B, Le picois et la pele.
* ↑ 206 — B, De son voisin prier.
* ↑ 209 — Quar. B, Que.
* ↑ 215 — B, Hors ne les gitez mie.
* ↑ 216 — Après ce vers, B ajoute : Mès face relier Et la frete alier. Car tout raestier aura Quant mesniée croistra.
* ↑ 218 — naisse. B, veigne.
* ↑ 222 — auget. B, baquet.
* ↑ 223-224 — Ces deux vers manquent dans B.
* ↑ 225 — baisselete. B, mechinette.
* ↑ 226 — minete. B, tinete.
* ↑ 228 — Quar ce. B, Ce en. — Après ce vers, B ajoute : Sachiez qu’il li estuet Se il feire le puet.
* ↑ $^{et}$ 229 et 232 — Ces deux vers manquent dans B.
* ↑ 230 — B, Il covient que il ait.
* ↑ 231 — B, Une vache à lait (vers faux).
* ↑ 234 — Quant il en a. B, Se il en est.
* ↑ 236 — Toute nuit. B, Volentiers.
* ↑ 238 — s’iroient. B, en iroit.
* ↑ 239-240 — Ces deux vers manquent dans B.
* ↑ 241 — l’ouvraingne. B, l’on maigne.
* ↑ 242 — pas gaaingne. B, mie gaingne.
* ↑ 245 — se. B, s’en.
* ↑ 246 — lor. B, le. — Après ce vers, B ajoute :
* ↑ 247 — Homme. B, Li hons.
* ↑ 249-252 — Ces quatre vers sont remplacés dans B Car se il n’a chastel, Tant a il moins troussel.
* ↑ 254 — li brist B, despient.
* ↑ 255 — nult, lisez nul.